text: Otto Knows kemur aftur á Voxbotn
text: #000001
text: Kendi plátuvendarin kemur aftur á Voxbotn. Hann var eisini her í 2016 og hevði eitt brak av einari konsert
text: #000002
text: Aftur í ár verður tað ein av teimum heilt stóru innan elektroniskan popp, sum fer at pumpa lív í fjøldina á Voxbotn 2023. Fyriskipararnir av Voxbotn avdúka í dag, at Otto Knows verður eitt av høvuðsnøvnunum á OY Voxbotn 2023, sum verður vikuskiftið 23. og 24. juni 2023.
text: #000004
text: Otto Knows bleiv heimskendur í 2012 við lagnum Million Voices, sum hittaði kring dansigólvini í Europa. Eisini hevur hann givið út nógv spældu løgini Next to me, Parachute og Dying for you, sum øll hava toppað hittlistar kring heimin.
text: #000006
text: Otto Knows hevur seinnu árini verið fastur gestur á Tomorrowland, sum er heimsins størsti elektroniski festivalur. Nú fáa so allir dansiglaðir føroyingar møguleika at uppliva Otto Knows í Vágsbotni, har hann fer at seta lív í. Og tað er eingin ivi um, at hetta er ein harri, ið kann fáa fjøldina á kók.
text: #000007